དགུན་དུས་སུ་ལྷོ་ཁ་ཁ་བས་བཀླུབས་རུང་སྤྱི་ཁྱབ་ཧྲུའུ་ཅིའི་འཕྲིན་ལན་ལས་ལྷོ་ཁ་གྲོང་ཁྱེར་གྱི་མི་རིགས་ཁག་གི་ལས་བྱེད་མང་ཚོགས་ཚོའི་སེམས་དྲོ་སོབ་སོབ་ཏུ་གྱུར་ཡོད།སྒྲོལ་དཀར་དང་གཡང་འཛོམས་གཅེན་གཅུང་གཉིས་པོས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་འཕྲིན་ལན་ཡིག་འབྲུ་རེ་རེ་བྱས་ཏེ་བརྒྱུད་བསྒྲགས་བྱེད་སྐབས་ལས་བྱེད་མང་ཚོགས་ཚོས་སྤྱི་ཁྱབ་ཧྲུའུ་ཅི་སྐུ་ངོ་མའི་མཛུབ་སྟོན་ཐོས་པ་ལྟར་བྱམས་བརྩེ་དང་དྲོ་སྐྱིད་ལྷག་པར་ཚོར།སྒྲོལ་དཀར་དང་གཡང་འཛོམས་གཅེན་གཅུང་གཉིས་པོས་འགྱུར་ཁུག་སྙན་ལ་བརྩེ་དུང་ཟབ་མོས་ཁོང་ཚོའི་ཁྱིམ་ཚང་གི་མི་རབས་དུ་མས་ཕྱུགས་འཚོས་ནས་མཐའ་མཚམས་སྲུང་བའི་གཏམ་རྒྱུད་བརྗོད་སྐབས་ལས་བྱེད་མང་ཚོགས་ཚོ་སེམས་འགུལ་ཚད་མེད་ཐེབས་ཏེ་མིག་ཟུང་མཆི་ཞག་གིས་བཀང་།སྣེ་གདོང་ཆུས་ཀྱི་ལས་འཁྱུར་ངལ་གསོ་རྒྱག་མཁན་ལས་བྱེད་པ་བསྟན་འཛིན་གྱིསཁོང་ཚོའི་གཏམ་རྒྱུད་དེ་མི་སེམས་འགུལ་བ་ཞིག་འདུགཔ་ཕ་དང་བུ་མོ་མི་རབས་གཉིས་ཀྱིས་མཐའ་མཚམས་སུ་གཞིས་ཚུགས་ཏེ་ལོ་བཅུ་ཕྲག་ཉིན་གཅིག་ལྟར་གྲང་ངར་དང་གངས་ལྷག་ལ་མ་འཛེམས་པར་ཕྱུགས་འཚོས་ནས་མཐའ་མཚམས་བསྲུངས།ཁོང་ཚོའི་སྙིང་སྟོབས་ཀྱིས་མིག་སྔར་སྐུལ་མ་ཐེབས་པ་མ་ཟད་མི་རབས་ནས་མི་རབས་བར་རྒྱུད་འཛིན་ཐུབ་པ་བྱ་རྒྱུ་རེདཅེས་བཤད།